
	1.
	Noteikumu konsolidētā versija
4.1 Šo noteikumu 4.2. un 4.3. apakšpunkts neattiecas uz reflektantiem, kuri brīvprātīgi pieteikušies valsts aizsardzības dienestam un pabeiguši to, un atbilst studiju programmas uzņemšanas noteikumiem.
	Iebildums
Latvijas Studentu apvienība (LSA) ir iepazinusies ar grozījumiem Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās" un iebilst pret to, ka punkts 4.2. apakšpunkts - konkursa norise uz studiju vietām un 4.3. apakšpunkts - konkursa norises izziņošana neattiecas uz reflektantiem, kuri brīvprātīgi pieteikušies valsts aizsardzības dienestam un pabeiguši to, lai nerastos situācijas, kad konkurss uz studiju vietām balstās uz augstiem akadēmiskajiem sasniegumiem, taču reflektanti, kuri brīvprātīgi pieteikušies valsts aizsardzības dienestam un pabeiguši to, iespējams, iegūst valsts finansētu studiju vietu ar zemiem akadēmiskajiem sasniegumiem. 
 
Piedāvātā redakcija
-
	Līva Vaivade (LSA)

	2.
	Noteikumu konsolidētā versija
17.3 No valsts budžeta finansē tās studiju vietas, kurās uzņemtās personas ir sekmīgas, bez akadēmiskajiem parādiem. Šīs prasības neizpildes gadījumā personai tiesības uz no valsts finansētas studiju vietas atbilstoši valsts augstskolas vai koledžas iekšējiem noteikumiem var tikt atņemtas un persona uz šādu studiju vietu var atkārtoti pretendēt nākamajā semestrī, atbilstoši valsts augstskolas vai koledžas iekšējiem normatīvajiem aktiem.
	Iebildums
LSA iebilst pret valsts finansētu studiju vietu piešķiršanu esošā finansējuma ietvaros, uzsverot, ka valsts finansētu studiju vietu piešķiršanai valsts aizsardzības dienesta beidzējiem ir jābūt nodrošinātai papildu finansējuma ietvaros, lai nemazinātos izglītības pieejamība un nerastos situācijas, kad iespēju iegūt šo valsts finansēto studiju vietu studētgribētājam, kuram nav bijusi iespēja brīvprātīgi pieteikties un pabeigt valsts aizsardzības dienestu personīgu iemeslu dēļ, ir apgrūtināta. 
Piedāvātā redakcija
-
	Līva Vaivade (LSA)

	3.
	Noteikumu konsolidētā versija
17.3 No valsts budžeta finansē tās studiju vietas, kurās uzņemtās personas ir sekmīgas, bez akadēmiskajiem parādiem. Šīs prasības neizpildes gadījumā personai tiesības uz no valsts finansētas studiju vietas atbilstoši valsts augstskolas vai koledžas iekšējiem noteikumiem var tikt atņemtas un persona uz šādu studiju vietu var atkārtoti pretendēt nākamajā semestrī, atbilstoši valsts augstskolas vai koledžas iekšējiem normatīvajiem aktiem.
	Priekšlikums
LSA aicina dzēst “nākamajā semestrī”, ņemot vērā, ka ir augstākās izglītības iestādes, kurās studiju vietu pārskatīšana notiek retāk par reizi semestrī. 
 
Piedāvātā redakcija
No valsts budžeta finansē tās studiju vietas, kurās uzņemtās personas ir sekmīgas, bez akadēmiskajiem parādiem. Šīs prasības neizpildes gadījumā personai tiesības uz no valsts finansētas studiju vietas atbilstoši valsts augstskolas vai koledžas iekšējiem noteikumiem var tikt atņemtas un persona uz šādu studiju vietu var atkārtoti pretendēt atbilstoši valsts augstskolas vai koledžas iekšējiem normatīvajiem aktiem.
	Līva Vaivade (LSA)



